[{"text_idx": "#000000", "text": "Egia esan behar badut ez dut batere atsegin irakurtzea, eta Maitek liburu bat irakurri eta gero lantxo bat aurkeztu behar genuela esan zigunean ez zidan batere graziarik egin. Nik, gainera, ez nekien zer liburu aukeratu, eta atsedenaldi batean beste hainbat ikaslerekin liburutegira joan ginen ea zorterik bagenuen. Azkenean, Maitek gomendatu zidan liburu hau; nik futbolean jokatzen dudanez, atsegin izango nuela pentsatuz. Liburua erostera joan nintzen. Kostata, baina irakurri nuen azkenean liburua; berehala hasi nintzen lana prestatzen. Ez dut oraino aipatu, baina hautatutako liburua Irigoienen Odolean neraman da."}, {"text_idx": "#000002", "text": "Odolean neraman liburuaren generoa narratiboa da. Autoreak lehenengo pertsona erabiltzen du Eneko Ortega protagonistaren bizitzaren gorabeherak kontatzeko, eta nahiz eta ez dituen elkarrizketa gehiegi erabiltzen, badaude gutxi batzuk, aholkuak emateko garaian gehienbat. Nobela honek Eneko Ortegaren bizitza kontatzen digu. Honek ez du etxean giro ederra eta gerora futboleko izar handi bilakatuko da. Hala ere, denak ez dira gauza onak izango, eta hainbat biziotan eroriko da: drogak, neskak a\u0302\u20ac\u00a6 Eneko Ortegari -gerora garrintxa euskalduna deituko diote- txikitatik datorkio futbolerako grina. Kaletik doala, lataren bat, harriren bat a\u0302\u20ac\u00a6 edozer dela ere beti hasten da ostikoka. Gainera aita, ama eta amona futbolzale amorratuak ditu eta txiki-txikitatik futbolaren inguruan bizi izan da. Gurasoek taberna bat dute eta familia osoa ibiltzen da tabernan lanean, denentzako baitago. Aitak semea futbolean ikusten duenean, izar handi bat izatera iritsiko dela dio eta auzoko taldean, Herrerako Sportingen, jokatzen hasten denetik tabernako goiko egongelan deskantsatzen uzten dio. Liluratuta du aita, eta bera hasten da garrintxa euskaldun ezizenez deitzen semea."}, {"text_idx": "#000003", "text": "Gauzak horrela, egun horietako batean, Gipuzkoako finalera iristen dira Sportingeko gazteak, eta Errealaren aurka jokatzea egokitzen zaie. Errealak izugarrizko taldea du eta ia ezinezkoa da irabaztea. Baina, orduan, Enekok izugarrizko partida egin, eta Sporting txapeldun geratzen da. Harrezkero, Enekok errealarekin fitxatu, eta denbora gutxian eskuin hegaleko jaun da jabe egiten da. Segituan ditu Espainiako talde mordo bat atzetik eta Bartzelonara joaten da. Bertan, zertxobait kostatzen zaio jokatzen hastea, baina azkenean BarA\u0303\u00a7an ere ez du parekorik topatzen, eta bertan dela Espainiako selekzioak ere deitzen dio. Dena ez da polita, ordea, Enekorentzat. Emakume batekin ezkondu eta banandu ondoren, zulo batean erortzen da. Bere maila jaitsi egiten du, eta burua neskengan eta parrandan baino ez du. Azkenean, drogetan ere erortzen da. Nahiz eta pare bat aldiz drogak uztea lortu, berriro erortzen da, eta, azkenean, futbola utzi beharrean ikusten du bere burua. Hori gutxi balitz, Madrilgo prentsak ere ez dio batere laguntzen une gatazkatsu horietan. Azkenean, desintoksikatzeko zentro batean ingresatu, eta, bertan, gerora bere mutila izango dena ezagutzen du, Iker. Berarekin bizitzen jarriko da eta emazte ohiarekin izandako semea ere beraiekin izango dute."}, {"text_idx": "#000004", "text": "Garbi geratu da, beraz, pertsonaia nagusiak, Eneko Ortegaz gain, bere familiartekoak direla: aita, ama eta amona Sinforosa. Ama eta aitaren artean ez dago harreman ona, eta horrek ez dio Enekori haurtzaroan gehiegi lagundu. Gainera, esan dezaket haurtzaro gogorra izan duela Enekok; izan ere, aita alkoholiko izatera iristen baita. Etsenpluarekin predikatu behar zela zioen eta, tabernaria zenez, noiznahi ardoa edan eta edan aritzen zen. Amona Sinforosak bakarrik egiten zion aurre."}, {"text_idx": "#000005", "text": "Istorioa Eneko Ortegak narratzen du eta orojakilea da; izan ere bere pentsamenduez gain, aita eta beste hainbatenak ere badakizkielako. Gainera, esan dezaket Joan Marik idazkera sinple edo erraza erabili duela, eta alde horretatik ez dudala inongo arazorik izan idatzitakoa ulertzeko. Irakurtzeko grina oraindik eskuratu duen honek eskertu dio hori, behintzat."}, {"text_idx": "#000006", "text": "Luze pentsatu ondoren, esan beharra daukat oso liburu atsegina egin zaidala. Gainera, niri irakurtzea kostatzen zaidanarekin, oso gustura irakurri dut eta uste dut garrantzitsuena hori dela, gustura irakurtzea. Hori gutxi balitz, aitortu beharrean nago gaia oso interesgarria egin zaidala, ez baitu futbola bakarrik ukitzen, futbolak inguruan dituen bizio eta abantailak ere presente baitaude liburuan. Futbola atsegin baduzue, gomendatu egingo nizueke liburu hau, seguruenik atsegin izango duzuelako, besteak beste, oso erraz eta gustura irakurtzen delako."}, {"text_idx": "#000008", "text": "Noiz bukatuko da futbol zelaietako biolentzia?"}, {"text_idx": "#000009", "text": "Txikia nintzela, telebistan ikusten nituen futbol partidak. Batzuetan, izugarrizko borrokak izaten ziren futbol estadioetan; beste hainbatetan, ordea, partidua gelditu eta jokalari guztiak aldageletara joaten ziren. Nik zergatik joaten ziren galdetzen nion neure buruari. Orduan esaten zidan aitak jarraitzaile batzuek bengalak piztu eta beste jarraitzaileei bota zizkietela. Ni oraindik ez nintzen ohartzen zer ari zen gertatzen eta ez nion jaramon handiegirik egiten."}, {"text_idx": "#000010", "text": "Baina urteak pasa ahala, BarA\u0303\u00a7a-Madrid bezalako derbietan, korner bakoitza atera behar zutenean, gauza pila botatzen zizkietela jokalariei ikusten nuen: mugikorretatik hasi eta kristalezko botiletaraino, txerri buru bat ere azaldu zen egun batean. Eta ez hori bakarrik, futbola pixka bat jarraitzen duen edonork daki nolakoak izaten diren Sevillako derbiak. Penagarria izaten da jarraitzaileak poliziak eskolta emanda sartzen ikustea. Eta zer esanik ez, zelai barruan gertatzen dena ikustatzea. Azkeneko gertakaria 2007ko martxoan gertatu zen, Sevillako entrenatzaileari botila bat bota zioten eta buruan jo. Partidua bertan behera gelditu eta entrenatzailea ospitalera eraman behar izan zuten estadio osoan pertsona batek egin zuen erokeriarengatik."}, {"text_idx": "#000011", "text": "Eta ez dut hitz egiten hasi nahi Hego Amerikan gertatzen diren borrokez; izan ere, izugarrizko irudiak ikusi ohi baititugu horrelako partidu beroetan. Sekulakoa iruditzen zait futbola bezalako joko baten inguruan horrelako gorrotoak eta ezinikusiak sortzea. Eta zer esanik ez, futbol partida baten ondorioz hildakoak egotea. Noizbehinka entzuten dira hildakoak izan direla talde ezberdinetako jarraitzaileen liskarren ondorioz eta niri hori onartezina iruditzen zait, noski."}, {"text_idx": "#000012", "text": "Jadanik ahaztuta nuen horrelako gauzak gertatzen direla futbol zelaietan, azkenaldi honetan horrelako ezer gertatu den berririk ez baikenuen. Baina joan den irailaren 28an, oraindik futbolean ez dela biolentziarekin bukatu gogoraraziko zigun gertaera jazo zen. Espanyol eta BarA\u0303\u00a7aren arteko derbia zen eta Montjuicen jokatzen zen. Esan beharra dago elkarte guztiek dutela jarraitzaile erradikalen taldeak eta hauek ez dira gutxiago. Gauzak horrela, halako batean, BarA\u0303\u00a7ako Boixos nois taldeko partaide batzuek dozena erdi bat bengala jaurti zituzten Espanyoleko jarraitzaileak zeuden lekura, bertan zeudenak arrisku bizian jarriz. Espanyoleko jarraitzaileak hori ikusirik, piztu egin ziren. Orduan, epaileak partidua eten zuen eta 10 minutu ondoren, berriro ekin zioten partidari. Bitartean, poliziak Boixos nois taldea inguratu zuen eta partida amaierara arte ez zen beste ezer pasatu."}, {"text_idx": "#000013", "text": "Hurrengo egunetan, 5 pertsona atxilotu zituzten mossos d\u2019esquadrakoek eta bengalak jaurtitzen ibili zirenak beraiek izan zirela baieztatu zuten. Oraindik ez da finkatu zein zigor jarriko zaien baina, isuna ordaintzeaz gain, futbol zelaietara ezin sartu geratuko dira denboraldi batean. Badirudi zigorrik gabe ez dugula batere jaramonik egiten."}, {"text_idx": "#000014", "text": "Baina nahikoa al dira horrelako gaztiguak gertakizun itsusi hauek berriro gerta ez daitezen? Noiz amaituko da biolentzia futbolean edota amaituko ote da noizbait? Zer egin daiteke edota dezakegu horrelako gauzak berriro gerta ez daitezen? Zigor gogorragoak ipini?"}, {"text_idx": "#000015", "text": "barra-barra 2022(e)ko irailak 13txatxar 2022(e)ko irailak 12freskura 2022(e)ko irailak 11landur 2022(e)ko irailak 8mokofier, moko-fier 2022(e)ko irailak 5moko-mokoan 2022(e)ko irailak 2aldabera 2022(e)ko irailak 1"}, {"text_idx": "#000019", "text": "Gure asmoa euskara ahalik eta gehien erabiltzea izango da, bai ahoz, baita idatziz ere, eta, horretaz gain, guk egindako guztia guztiekin partekatzea. Gauzak horrela, ideia ona iruditu zaigu hizkuntzaren erabilera eta zabalkuntzarako blog hau erabiltzea! Euskara eta teknologia berriak bikote ederra osa dezaketela pentsatzen dugu eta ideia hori aurrera eramateari ekin nahi diogu."}]